
Søknad om tillatelse er mottatt [25.02.2026]. 
VEDTAK:
Med hjemmel i plan- og bygningslovens §§ 21-4, jf. § 20-4, er søknaden om fradeling av parsell godkjent.
Følgende tiltak er godkjent:
· Fradeling av parsell med et areal på 967 m2 for boligformål i henhold til vedlagt kart. Parsellen fradeles gbnr. 52/566 og skal være en selvstendig enhet. 



Gjeldende plan for eiendommen er Områderegulering for Ustaoset sentrum. 
Tiltaket er nabovarslet, det er ikke i søknaden opplyst at det er nabomerknader. Men kommunen har mottatt merknader fra naboer i ettertid. 
Merknaden går i hovedsak ut på følgende: 
· Fra Hilde Karlsen (gbnr.52/637) mottatt 10.03.2026 og supplerende merknader mottatt den 13.03.2026.
Merknad 10.03.2025: «Henviser til avtale mellom Ferdinand Meyers og Hol kommune ved P A Bakkegaard 21.08.1986. Punkt 9. Byggeforbud på tomt 52/566. Tomten utgår»
Merknad 13.03.2026: «Jeg har tidligere på uken sendt et svar til kommunen vedrørende nabovarselet hvor jeg viser til en avtale mellom Ferdinand Meyer og P.M Pakkegard fra Hol kommune datert 21.08.1986. I avtalen mellom Meyer og Hol kommune fremstår tomten med byggeforbud. Etter bevilget innsyn av dialog mellom Foray og Hol kommune kommer det frem at Foray er interessert i å kjøpe omdiskutert tomt. Kommunen svarer Foray: «For å gå videre i prosessen ber vi om en bekreftelse på at dere fortsatt ønsker å kjøpe boligtomt på Ustaoset». 
Jeg forstår ikke hvorfor kommunen vil selge Foray en tomt som ikke kan bebygges. Er avtalen mellom Hol kommune og Meyers avsluttet?
· Fra Johan Martens (gbnr 52/565) mottatt 10.03.2026: 
Kommunen bemerker at Martens at han mottatt nabovarselet og har ingen kommentarer til det. Martens opplyser at på grunn av at nabovarselet var mangelfullt og at tilbakemeldingen var gitt på feil grunnlag og trekkes av den grunn tilbake. Videre ber han om innsyn i dokumenter. 
Den 07.04.2026 der Martens viser til mail datert den 27.03.2026 der det fremkommer at ved en fradeling så vil ikke parsellen bli overdratt eller omsatt med en negativ servitutt. Og der Martens viser til referat fra møte 18.07.1985. Fra kjøpekontrakten 21.08.1986 og brev fra F. Meyer datert 19.05.1989. 
· Fra Lars S. Johannesen (gbnr. 52/489) datert den 11.03.2026 
«Hensikten med fradeling ev parsell fremstår av nabovarselet som noe uklar. Men om jeg forstår dette riktig, er tanken å fradele parsellen, en forberedelse for å kunne tilrettelegge for bebyggelse av gjenværende del av 52/566. Om så ikke er riktig, ber jeg om å bli orientert om hva hensikten med fradelingen er. I så fall vil jeg forbeholde meg retten til å vurdere klage på et senere tidspunkt. Jeg viser til kjøpekontrakt mellom Ferdinand Meyer (som selger) og Hol kommune ved Per M. Bakkegard (som kjøper), datert henholdsvis 08.08.1986 og 21.08.1986 av selger og kjøper. Av avtalens pkt. 9 og avtalens vedlagte kart, fremgår det at tomten som betegnes som nr.5 på kartet og som i dag har bruks- og gårdsnr. 52/566, bortfaller som bebyggelsestomt. Det fremstår for meg som noe formålsløst å sette i gang en prosess om fradeling av parsell, når 52/566 likevel ikke kan benyttes som boligtomt for fastboende»
Søker, Hol kommune v/fellestjenester, har følgende tilsvar til nabomerknaden datert den 26.03.26 og 27.03.2026
· «Viser til tilbakemelding på nabovarsel som gjelder søknad om fradeling av parsell av gbnr. 52/566 på Ustaoset. 
Det er riktig at tanken er å fradele en parsell regulert til boligformål fra den delen av eiendommen som benyttes som samferdselsanlegg (dvs. Ustevegen med parkeringsareal). Privatrettslig ligger det inne som du skriver en «negativ servitutt» i pkt. 9 i kontrakt, av 08.08.26 og 21.08.86, mellom F. Meyer og kommunen. Ved en eventuell fradeling vil ikke kommunal parsell bli overdratt eller omsatt før servitutten kan avklare privatrettslig via f.eks. forhandlinger. 
· «Vedlagt oversendes avtale mellom Ferdinand Meyer og Hol kommune fra august 86.  Avtalen er utfordrende å finne da vi ikke kan se at dokumentet er tinglyst (jf. Statens kartverk - eiendomsregistret for 3330-52/566). I tillegg vedlegges fradelingssøknad.  Tiltakets formål er å fradele areal regulert til boligformål fra arealet som benyttes til samferdselsanlegg (dvs. Ustevegen og parkeringsareal). Ved en eventuell fradelingstillatelse vil ikke parsellen bli overdratt eller omsatt med en «negativ servitutt» på eiendommen»



Bygningsmyndighetens vurdering av nabomerknader er: 
I dette tilfelle er det søkt om fradeling av en parsell til boligformål. Gjeldene plan for eiendommen er «Områderegulering for Ustaoset sentrum» der eiendommen er avsatt til «Boligbebyggelse» og deler regulert til «Kjøreveg». Den delen som skal fradeles er kun regulert til boligformål. 
Alle merknadene som har kommet inn i forbindelse med søknad om fradeling er knytt til en privatrettslig avtale som er inngått i 1986 mellom F. Meyer og Hol kommune, der Meyer er selger og hol kommune er kjøper. Det blir vist til avtalens punkt 9, som sier at «Hol kommune aksepterer at den ende boligtomten som var regulert og plassert bak fru Signe Meyers hytte bortfaller». Fra naboer blir det anført at tomten ikke kan bygges på, og at det fremstår som formålsløst å sette i gang en prosess om fradeling av parsell når tomten ikke kan benyttes som boligtomt for fastboende og så videre.  
[bookmark: _Hlk231296572]I henhold til plan- og bygningsloven § 21-6 skal bygningsmyndighetene ikke ta stilling til privatrettslige forhold ved behandling av søknad om tillatelse. Det er hovedregelen om at plan- og bygningsmyndighet ikke har noen generell plikt til å undersøke privatrettslige forhold før tillatelse til tiltak gis. Hovedoppgaven til plan og bygningsmyndighetene ved avgjørelsen av søknader om tiltak vil således fortsatt være å påse at tiltaket ikke strider mot bestemmelser gitt i eller i medhold av plan- og bygningsloven jf. Ot.prp. nr. 45 (2007-2008) s. 322.  Slik kommune ser søknaden er det ingenting som tilsier at tiltaket (her: fradeling) strider mot bestemmelser gitt i eller i medhold av pbl. 
Det følger og av ordlyden at bygningsmyndigheten skal avvise en søknad dersom det fremstår som klart at tiltakshaver (her kommunen) ikke har de privatrettslige rettigheter søknaden forutsetter. I dette tilfellet er det klart at det er kommunen som eier eiendommen, og når det gjelder tiltak på egen eiendom, bør utgangspunktet om eiers fulle rådighet legges til grunn. Det følger av Ot.prp. nr. 45 (2007-2008) s. 322 at en byggehindrende servitutt vil ikke være grunnlag for å avvise søknaden. Hva som er innholdet i punkt 9 i avtalen, må også bero på avtaletolkning da det står at boligtomten «bortfaller». Det må løses privatrettslig. Slik søker beskriver, skal ikke tomten omsettes før servitutten er avklart privatrettslig. 
[bookmark: SJEKKLISTE_VEDTAK][bookmark: SJEKKLISTE_VILKAAR]Kommunen viser og til forarbeidene jf. Ot.prp. nr. 45 (2007-2008) s. 100 at en skal ikke komme i den situasjonen at kommunen som bygningsmyndighet må bruke betydelige ressurser på å undersøke og avgjøre om et tiltak lar seg gjennomføre fordi det fra en tredjemann hevedes at privatrettslige forhold er et hinder. 
Saksopplysninger:
Som nevnt over er det anført en privatrettslig avtale på tomten som er påstått som et byggeforbud. Kommunen ser ingen hinder i plan- og bygningsloven som ikke gir grunnlag for å ikke godkjenne søknaden og fradeling. 

[bookmark: SJEKKLISTE_UTREDNING]Kommunen presiserer at når vi behandler en søknad hvor privatrettslige forhold er anført som hinder for gjennomføring av tiltak, presiserer vi at tillatelsen kun gjelder tiltakets forhold til plan- og bygningsloven og at det ikke innebærer noen avgjørelse av hvorvidt tiltaket vil være i strid med private rettigheter. 

Gebyr
Tiltakshaver vil bli fakturert. Gebyret er det samme ved godkjenning og avslag. Gjeldende gebyrregulativ for 2026 er tilgjengelig på kommunens nettsider: Teknisk etat 
Klagemulighet
Vedtaket kan påklages til Statsforvalteren i Østfold, Buskerud, Oslo og Akershus. Klagefristen er tre uker regnet fra dagen vedtaket kom frem. Klagen skal sendes til Hol kommune, 3576 Hol. Et søksmål eller erstatningskrav kan ikke fremmes uten at klageadgangen er benyttet, jf. fvl. § 27b. Du må opplyse hvilket vedtak de klager på, endringer du ønsker, og de grunner klagen støtter seg på. Klagen må underskrives. Du må også opplyse hvilken dato vedtaket kom frem dersom du klager så sent at det er uklart om klagefristen er ute. Selv om det er adgang til å klage kan vedtaket vanligvis gjennomføres straks. Du kan fremme krav om utsatt iverksetting av vedtaket, inntil klagefristen er ute eller klagen er behandlet. Vedtak om utsatt iverksetting kan ikke påklages. For mer info vedr. klageadgang: Klage på vedtak i plan-, eiendoms- og byggesaker - Hol kommune

